బెంగళూరు, నవంబరు 12(ఆంధ్రజ్యోతి): పోలీస్ అంటే ఎప్పుడూ డ్యూటీనే. 24 గంటలూ ప్రజాసేవే. వారంతమైనా, తన ఇంట్లో శుభకార్యమైనా, ఏడాదికోసారి చేసుకునే పండగైనా విధులకు వెళ్లాల్సిందే. ఇక పుట్టినరోజు, పెళ్లిరోజులను పోలీసులు ఎప్పుడో మరచిపోయారు. ఈ విధానం ఒక్క కర్ణాటకకే కాదు. దేశ వ్యాప్తంగా అన్ని రాష్ట్రాల్లోనూ కొనసాగుతోంది. అయితే, మైసూరు నగర పోలీస్ కమిషనర్ సుబ్రహ్మణ్యేశ్వరరావు వినూత్న యోచనకు శ్రీకారం చుట్టారు. ఇకపై పుట్టిన రోజు, పెళ్లిరోజులకు పోలీసులకు పూర్తి సెలవు ఇవ్వాలని ఆయన నిర్ణయించారు. పిల్లలు, భార్య పుట్టినరోజులకు కూడా సెలవు ఇచ్చేలా నిబంధనలు మార్చాలని నిర్ణయించారు. పుట్టిన రోజున పోలీసులకు ఎట్టిపరిస్థితిలోనూ విధులు అప్పగించరాదని నిర్ణయించారు.
bengaluru, navambaru 12(aandhrajyoti): polies ante eppuduu duteine. 24 gantaluu prajaseve. vaarantamainaa, tana intlo subhakaaryamainaa, edaadikosari chesukune pandagainaa vidhulaku vellalsinde. ika puttinaroju, pellirojulanu poliisulu eppudo marachipoyaru. ee vidhaanam okka karnatakake kaadu. desha vyaaptamgaa anni raashtraalloonuu konasagutondi. ayithe, maisuru nagara polies commisioner subrahmanyeshwararava vinuutna yochanaku srikaram chuttaaru. ikapai puttina roju, pellirojulaku polisulaku puurti selavu ivvaalani aayana nirnayinchaaru. pillalu, bharya puttinarojulaku kuudaa selavu ichela nibandhanalu maarchaalani nirnayinchaaru. puttina rojuna polisulaku ettiparisthitiloonuu vidhulu appagincharaadani nirnayinchaaru.